
HOTĂRÂREA nr.  134/ 2022
privind aprobarea concesionării prin negociere directă a suprafeţei de 233 m2 teren aflat 

în domeniul public al Municipiului Lupeni, situat în Municipiul Lupeni, Strada Căprioarei 
înscris în CF nr. 63946 Lupeni, nr. cadastral 63946 
hotărârea a fost aprobată prin vot liber exprimat cu unanimitate de voturi

Consiliul local al Municipiului Lupeni,


Analizând Proiectul de hotărâre nr. 129/ 2022 precum și Referatul de aprobare nr. 21.766/ 14 iulie 2022 prin care domnul Lucian Marius Resmeriță, Primar al Municipiului Lupeni, propune aprobarea concesionării prin negociere directă a suprafeței de 233 m2 de teren aflat în domeniul public al Municipiului Lupeni în vederea extinderii unei construcții pe terenul alăturat;

Examinând Raportul comun nr. 22.525/ 21 iulie 2022 prezentat de Biroul Urbanism și Mediu, Biroul Cadastru și Agricultură și Compartimentul Juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;


Ţinând cont de prevederile art. 15 lit. „e” din Legea nr. 50/ 1991 privind autorizarea executării lucrărilor de construcţii;

Cu respectarea prevederilor art. 108 lit. „b” și ale art. 362 din OUG nr. 57/ 2019 privind Codul administrativ;

În temeiul prevederilor art. 129 alin. (1), alin. (2) lit. “c”, alin. (6) lit. “a” precum și ale art. 139 alin. (3) lit. „g” din Ordonanța de Urgență nr. 57/ 2019 privind Codul administrativ

H O T Ă R Ă Ş T E

Art. 1 Se aprobă concesionarea prin negociere directă a suprafeţei de 233 m2 teren aflat în domeniul public al Municipiului Lupeni, zona Străzii Căprioarei nr. 3, înscris în CF nr. 63946 Lupeni, nr. cadastral 63946 conform planului de amplasament și delimitare al imobilului precum și extrasul CF care sunt prezentate în Anexa nr. 1 la hotărâre.

Art. 2 (1) Concesionarea se va face prin negociere cu solicitanții Tomescu Dumitru Daniel și Tomescu Ana Maria proprietarii imobilului clădire cu destinația de servicii turistice a cărei extindere pe terenul alăturat se dorește, în vederea construirii unor spații adiacente activităților turistice: saună, sală de sport, sală de conferințe precum și o scară exterioară conform cerințelor ISU.

(2) Concesionarea se aprobă pentru o perioadă similară contractului de concesiune existent (nr. 117/ 20.06.1996)  fără a se depăși durata maximă de 49 de ani prevăzută de legislația în domeniu – 19 iunie 2045.

Art. 3 Redevenţa anuală plătibilă de concesionar va fi stabilită prin negociere directă pornindu-se de la suma minimă de 25 lei/ m2/ an. 

Art. 4 Primarul Municipiului Lupeni este abilitat să desemneze comisia de negociere și să încheie contractul de concesiune având ca obiect concesionarea suprafeței de 233 m2 teren înscris în  CF nr. 63946 Lupeni, nr. cadastral 63946. 

Art. 5 Hotărârea poate fi atacată conform prevederilor Legii nr. 554/ 2004 a contenciosului administrativ, cu modificările și completările ulterioare.


Art. 6 Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate, solicitanților Tomescu Dumitru Daniel și Tomescu Ana Maria fiind adusă la îndeplinire de către Primarul Municipiului Lupeni iar la cunoştinţă publică prin publicarea pe site-ul Municipiului Lupeni.

Lupeni, 



28 iulie 2022

                    PREȘEDINTE DE ȘEDINȚĂ   
                    CONTRASEMNEAZĂ – SECRETAR  GENERAL                           

                        Ec. MIHAELA CAZACU
                                                  Jr. MARIUS CLAUDIU BĂLOI

